CELEX: 52021PC0545
Language: hu
Date: 2021-09-10
Title: Javaslat A TANÁCS RENDELETE az egyes halállományok és halállománycsoportok tekintetében a Földközi-tengeren és a Fekete-tengeren alkalmazandó halászati lehetőségeknek a 2021. évre történő meghatározásáról szóló, 2021. január 28-i (EU) 2021/90 tanácsi rendelet módosításáról

EURÓPAI BIZOTTSÁG
            Brüsszel, 2021.9.10.
            COM(2021) 545 final
            2021/0287(NLE)
            Javaslat
            A TANÁCS RENDELETE 
            az egyes halállományok és halállománycsoportok tekintetében a Földközi-tengeren és a Fekete-tengeren alkalmazandó halászati lehetőségeknek a 2021. évre történő meghatározásáról szóló, 2021. január 28-i (EU) 2021/90 tanácsi rendelet módosításáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               Az egyes halállományok és halállománycsoportok tekintetében a Földközi-tengeren és a Fekete-tengeren alkalmazandó halászati lehetőségeknek a 2021. évre történő meghatározásáról szóló, 2021. január 28-i (EU) 2021/90 tanácsi rendeletet módosítani kell annak érdekében, hogy végre lehessen hajtani a nagy rombuszhalra vonatkozó 2020. évi felhasználatlan uniós kvóta átvitelét a Földközi-tengeri Általános Halászati Bizottság (GFCM) keretében.
            
            
               •Összhang a szabályozási terület jelenlegi rendelkezéseivel
            
            
               A javasolt intézkedések a közös halászati politika célkitűzéseivel és szabályaival összhangban kerültek kidolgozásra, és összeegyeztethetők az Unió fenntartható fejlődési politikájával.
            
            
               •Összhang az Unió egyéb szakpolitikáival
            
            
               A javasolt intézkedések összhangban állnak más uniós szakpolitikákkal és különösen a környezetvédelmi politikákkal.
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               E javaslat jogalapja az Európai Unió működéséről szóló szerződés 43. cikkének (3) bekezdése.
            
            
               Az Európai Uniónak a vízi élővilág fenntartható kiaknázására vonatkozó kötelezettségei az 1380/2013/EU európai parlamenti és tanácsi rendelet 2. cikkében meghatározott kötelezettségekből fakadnak.
            
            
               •Szubszidiaritás (nem kizárólagos hatáskör esetén)
            
            
               A javaslat a Szerződés 3. cikke (1) bekezdésének d) pontjában említettek szerint az Unió kizárólagos hatáskörébe tartozik. Ezért a szubszidiaritás elve nem alkalmazható.
            
            
               •Arányosság
            
            
               A javaslat megfelel az arányosság elvének a következő ok miatt: a KHP közös politika. A Szerződés 43. cikke (3) bekezdésének megfelelően a Tanács feladata, hogy intézkedéseket fogadjon el a halászati lehetőségek meghatározására és elosztására vonatkozóan.
            
            
               •A jogi aktus típusának megválasztása
            
            
               Javasolt jogi aktus: rendelet.
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
         
         
            
               •A jelenleg hatályban lévő jogszabályok utólagos értékelése/célravezetőségi vizsgálata
            
            
               Tárgytalan.
            
            
               •Konzultációk az érdekelt felekkel
            
            
               Tárgytalan.
            
            
               •Szakértői vélemények összegyűjtése és felhasználása
            
            
               Tárgytalan.
            
            
               •Hatásvizsgálat
            
            
               A halászati lehetőségekre vonatkozó rendelet hatályát a Szerződés 43. cikkének (3) bekezdése ismerteti.
            
            
               •Célravezető szabályozás és egyszerűsítés
            
            
               Tárgytalan.
            
            
               •Alapvető jogok
            
            
               Tárgytalan.
            
            
               4.KÖLTSÉGVETÉSI VONZATOK
            
            
               A javaslatnak nem lesznek költségvetési hatásai.
            
            
               5.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               Tárgytalan.
            
            
               •Magyarázó dokumentumok (irányelvek esetén)
            
            
               Tárgytalan.
            
            
               •A javaslat egyes rendelkezéseinek részletes magyarázata
            
         
         
            
               A javasolt módosítás célja az (EU) 2021/90 tanácsi rendelet, nevezetesen a rendelet VII. mellékletének az alábbiak szerinti módosítása.
            
            
               A GFCM-ben bejelentett adatok szerint Bulgária 2020-ban a nagy rombuszhalra vonatkozó éves kvótájának 83 %-át használta fel (75 tonnából 62 tonnát). Hasonlóképpen, Románia a nagy rombuszhalra vonatkozó éves kvótájának 93 %-át (75 tonnából 70 tonnát) használta fel. Ez az uniós kvóta 88 %-os teljes felhasználását eredményezi (azaz az 150 tonnából 132 tonnát). Ezért az EU által 2021-ig nem halászott mennyiségek körülbelül 18 tonnát tesznek ki.
            
            
               A GFCM//41/2017/4. sz. ajánlással létrehozott és a GFCM/43/2019/3. sz. ajánlással és különösen (1) bekezdésének e) pontjával módosított, a nagy rombuszhalra vonatkozó többéves GFCM állománygazdálkodási terv szerint „A szerződő fél által egy adott évben átvihető maximális fel nem használt kvóta nem haladhatja meg az eredeti éves kvótájának 15 %-át. Ha az állomány rossz állapotban van, és a WGBS tudományos szakvéleménye a halászati mortalitás csökkentését javasolja, a fel nem használt kvóták átvitele megtiltható”.
            
            
               A 2020-ra fel nem használt kvótájának átvitelére irányuló uniós kérelmet a GFCM Megfelelési Bizottsága elé terjesztették (2021. május 21.), amely elismerte a Covid19-világjárvány által előidézett rendkívüli helyzetet. Az átvitelre irányuló kérelmet a Fekete-tengerrel foglalkozó munkacsoport is megvitatta egy külön erre a célra szervezett, 2021 júliusában megtartott ülésén. Ezt követően a GFCM-bizottság 44. éves ülése jóváhagyta az átvitelt.
            
            
               Ezért a GFCM által hozott határozatot az (EU) 2021/90 tanácsi rendelet módosításával kell végrehajtani.
            
            
               A nagy rombuszhalra vonatkozó fekete-tengeri halászati lehetőségeknek az (EU) 2021/90 rendeletben megállapított elosztását ezért módosítani kell annak érdekében, hogy tükrözze a nagy rombuszhalra vonatkozó, a GFCM által 2021-ben megállapított uniós kvóták kiigazítását.  A kvóták részleges kihasználása eredményeként keletkező halászati lehetőségeket minden egyes tagállamnak a részleges kihasználáshoz való saját hozzájárulását alapul véve kell elosztani a nagy rombuszhalra vonatkozó uniós kvótáknak a tagállamok közötti éves elosztását meghatározó, az (EU) 2021/90 rendeletben megállapított elosztási kulcs módosítása nélkül. Mindkét érintett tagállam, Bulgária és Románia is egyenlő arányban osztozik a nagy rombuszhalra vonatkozó uniós kvótákon, tagállamonként a nagy rombuszhal fekete-tengeri halászatára vonatkozó uniós kvóta 50 %-ának megfelelő elosztási kulcs alkalmazásával.
            
            
               2021/0287 (NLE)
            
            
               Javaslat
            
            
               A TANÁCS RENDELETE
            
            
               az egyes halállományok és halállománycsoportok tekintetében a Földközi-tengeren és a Fekete-tengeren alkalmazandó halászati lehetőségeknek a 2021. évre történő meghatározásáról szóló, 2021. január 28-i (EU) 2021/90 tanácsi rendelet módosításáról
               
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 43. cikke (3) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)az (EU) 2021/90 tanácsi rendelet egyes földközi-tengeri, valamint fekete-tengeri halállományok és halállománycsoportok tekintetében meghatározza a 2021. évre alkalmazandó halászati lehetőségeket
                  1
               .  A rendelet a nagy rombuszhal fekete-tengeri (29 jelű földrajzi alterület) halászatára vonatkozóan a Földközi-tengeri Általános Halászati Bizottság (GFCM) által elfogadott, a nagy rombuszhalra vonatkozó állománygazdálkodási tervet ülteti át az uniós jogba
                  2
               .
            
            
               (2)A 2021. évi 44. éves ülésén a GFCM határozatot fogadott el, amelyben megállapította, hogy 2020-ban az Európai Unió nem használta fel a nagy rombuszhalra vonatkozó kvótáját, és a Covid19-világjárvány okozta rendkívüli helyzetre tekintettel jóváhagyta a fel nem használt kvóta átvitelét. A GFCM-határozatot ezért végre kell hajtani az uniós jogban.
            
            
               (3)A fekete-tengeri halászati lehetőségeknek az (EU) 2021/90 rendeletben megállapított elosztását ezért indokolt módosítani annak érdekében, hogy tükrözze a GFCM által megállapított uniós kvóták kiigazítását.  A kvóták részleges kihasználása eredményeként keletkező halászati lehetőségeket minden egyes tagállamnak a részleges kihasználáshoz való saját hozzájárulását alapul véve kell elosztani, a teljes kifogható mennyiségek éves elosztásával kapcsolatban az (EU) 2021/90 rendeletben megállapított elosztási kulcs módosítása nélkül.
            
            
               (4)Az (EU) 2021/90 rendeletet ezért ennek megfelelően módosítani kell.
            
            
               (5)Az (EU) 2021/90 rendeletben meghatározott fogási korlátok 2021. január 1-jétől alkalmazandók. Az e rendelettel bevezetett, fogási korlátokra vonatkozó rendelkezéseknek ezért a lehető leghamarabb hatályba kell lépniük, és azokat visszamenőleges hatállyal, 2021. január 1-jétől kell alkalmazni. Az ilyen visszamenőleges alkalmazás nem sérti a jogbiztonság és a bizalomvédelem elvét, mivel az érintett halászati lehetőségek növekedtek és még nincsenek kimerítve. A sürgősségre tekintettel e rendeletnek a kihirdetését követően azonnal hatályba kell lépnie,
            
            
         
         
            
               ELFOGADTA EZT A RENDELETET:
            
            
               1. cikk
                  Az (EU) 2021/90 rendelet módosítása 
            
            
            
               Az (EU) 2021/90 rendelet VII. melléklete az e rendelet mellékletében foglaltak szerint módosul.
            
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ezt a rendeletet 2021. január 1-jétől kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        A Tanács (EU) 2021/90 rendelete (2021. január 28.) egyes halállományok és halállománycsoportok tekintetében a Földközi-tengeren és a Fekete-tengeren alkalmazandó halászati lehetőségeknek a 2021. évre történő meghatározásáról (HL L 31., 2021.1.29., 1. o.).
               
               
                  
                     (2)
                  
                        A GFCM/43/2019/3. sz. ajánlással módosított GFCM//41/2017/4. sz. ajánlás.
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2021.9.10.
            COM(2021) 545 final
            MELLÉKLET 
            a következőhöz:
            JavaslatA Tanács rendelete
            az egyes halállományok és halállománycsoportok tekintetében a Földközi-tengeren és a Fekete-tengeren alkalmazandó halászati lehetőségeknek a 2021. évre történő meghatározásáról szóló, 2021. január 28-i (EU) 2021/90 tanácsi rendelet módosításáról
            
               
         
         
            
               MELLÉKLET 
            
            
               Az (EU) 2021/90 rendelet VII. mellékletében a nagy rombuszhalnak
            
            
               a Fekete-tenger uniós vizein történő halászatára vonatkozó lehetőségekről szóló táblázat helyébe a következő szöveg lép: 
                     
            
            
               „VII. MELLÉKLET
            
            
               A FEKETE-TENGEREN TEVÉKENYSÉGET FOLYTATÓ UNIÓS HALÁSZHAJÓK HALÁSZATI LEHETŐSÉGEI
            
            
            
                     
                        Faj:
                     
                  
                  
                     
                        nagy rombuszhal
                     
                  
                  
                     
                        Övezet:
                     
                  
                  
                     
                        a Fekete-tenger uniós vizei (GFCM 29 jelű földrajzi alterület)
                     
                  
               
                     
                  
                  
                     
                        Scophthalmus maximus
                     
                  
                  
                     
                  
                  
                     
                        (TUR/F3742C)
                     
                  
                  
                     
                  
                  
                     
                  
                  
                     
                  
               
                     
                        Bulgária
                     
                  
                  
                     
                        87 825
                     
                  
                  
                     
                  
                  
                     
                        Analitikai TAC 
                     
                     
                        A 847/96/EK rendelet 3. cikke nem alkalmazandó
                     
                     
                     
                     
                        A 847/96/EK rendelet 4. cikke nem alkalmazandó
                     
                  
               
                     
                        Románia
                     
                  
                  
                     
                        80 116 
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Unió
                     
                  
                  
                     
                        167 941
                     
                  
                  
                     
                        (*)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                                     857 
                     
                  
                  
                     
                  
               
                     
                        _________
                     
                  
                  
                     
                  
                  
                     
                  
                  
                     
                  
               
                     
                         (*)
                              2021. április 15. és június 15. között tilos mindennemű halászati tevékenység, ideértve az átrakást, a fedélzeten tartást, a kirakodást és az első értékesítést is.